31985R2688
L 255/11
JURNALUL OFÍCIAL AL UNIUNII EUROPENE
REGULAMENTUL (CEE) NR. 2688/85 AL COMISIEI
din 25 septembrie 1985
de modificare, pentru a patra oară, a Regulamentului (CEE) nr. 32/82 de stabilire a condițiilor de acordare a restituirilor speciale la export pentru carnea de vită și mânzat
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 805/68 al Consiliului din 27 iunie 1968 privind organizarea comună a piețelor în sectorul cărnii de vită și mânzat (1), astfel cum a fost modificat ultima dată prin actul de aderare a Greciei, în special articolul 18 alineatul (6),
întrucât Regulamentul (CEE) nr. 32/82 (2) al Comisiei, astfel cum a fost modificat ultima dată prin Regulamentul (CEE) nr. 631/85 (3), a stabilit condițiile de acordare a restituirilor speciale la export în sectorul cărnii de vită și mânzat; întrucât articolul 3 din regulamentul menționat anterior prevede că identificarea produselor trebuie să aibă loc în abator; întrucât, în cazul în care o carcasă sau o semicarcasă a fost identificată în prealabil în conformitate cu dispozițiile din regulamentul menționat anterior, este posibil să se identifice sferturile care rezultă din această carcasă sau semicarcasă într-un alt loc decât abatorul; întrucât pare oportun să se insereze această posibilitate în regulamentul menționat anterior;
întrucât măsurile prevăzute de prezentul regulament sunt conforme cu avizul Comitetului de gestionare a cărnii de vită și mânzat,
ADOPTĂ PREZENTUL REGULAMENT:
Articolul 1
La articolul 3 din Regulamentul (CEE) nr. 32/82 se adaugă următorul paragraf:
„În cazul în care carcasele sau semicarcasele sunt tranșate în sferturi anterioare și sferturi posterioare în afara abatorului, autoritatea prevăzută la articolul 2 alineatul (2) poate înlocui atestarea menționată anterior, eliberată pentru carcase sau semicarcase, cu atestări pentru sferturile menționate anterior, sub rezerva ca toate celelalte condiții pentru eliberarea acestora să fie îndeplinite.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 septembrie 1985.